open-index/open-wikipedia-markdown huggingface dataset:
Աբդուր Բիսվաս

**Աբդուր Ռահման Բիսվաս** (), Բանգլադեշի պետական և քաղաքական գործիչ։

## Կենսագրություն
Ծնվել է Բարիսալի (այժմ՝ Բանգլադեշի) տարածքում, ավարտել է Դաքքայի համալսարանը, որտեղ ստացել է բակալավրի աստիճան, պատմության և իրավունքի մագիստրոսի կոչում։ Աշխատել է տեղական կոոպերատիվ բանկի նախագահ։ 1962 թվականին և 1965 թվականին Արևելյան Պակիստանում ընտրվել է Օրենսդիր ժողովի պատգամավոր։ 1967 թվականին նա ներկայացնում էր Պակիստանը ՄԱԿ-ի գլխավոր ասամբլեայում։ Բանգլադեշի խորհրդարանական ընտրություններում 1979 թվականին ընտրվել է Ազգային ժողովի պատգամավոր, որից հետո մի շարք պաշտոններ է զբաղեցրել նախարարություններում։ 1991 թվականի խորհրդարանական ընտրություններում կրկին պատգամավոր է ընտրվել և դրանից հետո ընտրվել է խորհրդարանի նախագահ։ 1991 թվականի հոկտեմբերին ընտրվել է Բանգլադեշի նախագահ և այդ պաշտոնում եղել մինչև 1996 թվականը։ Նախագահի պաշտոնում գտնվելու ընթացքում բանակի նկատմամբ կոշտ դիրքորոշում է ունեցել։

## Անձնական կյանք
Բիսվասն ամուսնացած էր քաղաքական գործիչ Ռաշեդ Խան Մենոնանի զարմիկի՝ Խոսնե Արա Ռահմանի հետ (1936-2017)։ Միասին նրանք ունեին հինգ որդի՝ Մոնա Բիսվաս, Էխթեշամուլ Հաք Նասիմ, Շամսուդդոզա Կամալ Բիսվաս, Ջամիլուր Ռահման Շիբլի Բիսվաս և Մուիդուր Ռահման Ռոմել Բիսվաս, ինչպես նաև Աքհի Բիսվասի և Ռաքհի Բիսվասի երկու դուստրերը։

## Ուշ կյանք
Իր նախագահության ավարտից հետո Բիսվասը ընդմիշտ հեռացել է քաղաքականությունից։ 2006 թվականին ծավալվող ճգնաժամի ժամանակ Բարիսալեում Բիսվասի տունը հրկիզվել է Ավամիի լիգայի ակտիվիստների կողմից։

Բիսվասը մահացել է 2017 թվականի նոյեմբերի 3-ին՝ 91 տարեկան հասակում, Դաքքայի Միացյալ հիվանդանոցում։ Ունեցել է շնչառական խնդիրներ, որի հետևանքով էլ մահացել է։ Նրան թաղել են նոյեմբերի 4-ին Բանանի գերեզմանատանը։

## Ծանոթագրություններ

Կատեգորիա:Բանգլադեշի նախագահներ
Կատեգորիա:Բանգլադեշի քաղաքական գործիչներ
Կատեգորիա:Անձնական կյանք
Կատեգորիա:Պակիստանի քաղաքական գործիչներ
Բաթբոլդ Սուխբաաթարին

** Բաթբոլդ Սուխբաաթարին ** (, ), պետական և քաղաքական գործիչ, 2009 թվականի հոկտեմբերի 29-ից մինչև 2012 թվականի օգոստոսի 9-ը եղել է Մոնղոլիայի վարչապետ։ Վարչապետ նշանակվելուց առաջ նա աշխատել է որպես արտաքին գործերի նախարար իր նախորդի` Սանջիյին Բայարի կառավարությունում։

2011 թվականին Բեթբոլդը ոչ պետական կառավարման «Գլոբալ աշխարհի փառատոն» հիմնադրամի կողմից կազմակերպված «Աշխարհի գլոբալ փառատոն» անցացնելու համար պետական գանձարանից 150 միլիոն մոնղոլական տուգրիկ (120 հազար ԱՄՆ դոլար) է նվիրել։ Հիմնադրամի հիմնադիրն է Մուն Հեն Ջինը։

## Կենսագրություն
Բաթբոլդը ծնվել է 1963 թվականի հունիսի 24-ին, Ուլան Բատորում, բժիշկների ընտանիքում։ Ավարտել է Ուլան Բատորի ավագ դպրոցը։ 1986 թվականին ավարտել է Մոսկվայի միջազգային հարաբերությունների պետական ինստիտուտը, 1991 թվականին՝ Լոնդոնի բիզնես դպրոցը։ Նա նաև 2002 թվականին սովորել է Մոսկվայում Ռուսաստանի Դաշնության արտաքին գործերի նախարարության դիվանագիտական ակադեմիայում։

## Մրցանակներ
* Հյուսիսային աստղի շքանշան (Մոնղոլիա) (1999 թվականին)
* Աշխատանքի կարմիր դրոշի շքանշան (Մոնղոլիա)

## Հետաքրքիր փաստեր
Բաթբոլդի մասնակցությամբ կազմվել է տնտեսական և ֆինանսական տերմինների հնգալեզու (ռուսերեն, մոնղոլերեն, անգլերեն, ճապոներեն, չինարեն) բառարան։ 2010 թվականի դեկտեմբերի 3-ին լավագույն բլոգերների մրցանակաբաշխության ժամանակ Բաթբոլդը հայտարարել էր, որ անձնական հաշիվ է բացել «Թվիթեր» սոցիալական ցանցում։

## Ծանոթագրություններ
Համադ Բեն Ջասիմ Բեն Ջաբերեր Ալ Թանի

** Համադ Բեն Ջասիմ Բեն Ջաբերեր Ալ Թանի ** (, ), 2007-2013 թվականներին եղել է Կատարի վարչապետ, իսկ 1992-2013 թվականներին` Կատարի արտաքին գործերի նախարար։

## Կենսագրություն
Ծնվել է 1959 թվականին, Դոհայում։ Համիդ Բեն Ջասիմ Բեն Ջաբեր Ալ Թանիի հինգերորդ որդին էր։

1982 թվականից Համիդ Բեն Ջասիմը տարբեր պետական պաշտոններ է զբաղեցրել։ 1992 թվականից զբաղեցրել Է Կատարի արտաքին գործերի նախարարի պաշտոնը։ 2007 թվականի ապրիլից համատեղում էր արտաքին գործերի նախարարի և վարչապետի պաշտոնները։

2010 թվականի մարտին [[Ռուսաստանի Դաշնության Կառավարության նախագահ]] Վլադիմիր Պուտինի հրավերով աշխատանքային այցով ժամանել է Ռուսաստան :

2013 թվականի ամռանը փոխվելէ  Կատարի էմիրը։ Նոր էմիրը` Թամիմ բեն Համիդ ալ-Թանին անմիջապես փոխել է կառավարության կազմը, որի արդյունքում Համիդ Բեն Ջասեմը դադարել է զբաղեցնել վարչապետի և արտաքին գործերի նախարարի պաշտոնները։

2010 թվականից Մոսկվայի միջազգային հարաբերությունների պետական ինստիտուտի պատվավոր դոկտոր`:

## Մրցանակներ
* «Անվանական հրազեն» պարգև (նոյեմբերի 30, 2012 թվական, Ուկրաինա)։

## Ծանոթագրություններ

## Արտաքին հղումներ
* О Хамиде бен Джабере Аль Тани на сайте министерства иностранных дел Катара
Ֆարուկ Լեգարի

**Ֆարուկ Լեգարի** (, ), պակիստանցի պետական գործիչ, Պակիստանի նախագահ (1993-1997)։

## Կենսագրություն
Ծնվել է Բրիտանական Հնդկաստանում, բելուջի ծագում ունեցող նախարար և հարուստ հողատեր Մուհամադ Խան Լեգարիի ընտանիքում։ Ֆարուկը սովորել է Լահորում և Օքսֆորդի Սուրբ Եկատերինայի քոլեջում, որից հետո դարձել Է Արևելյան Պակիստանի պաշտոնյա։ Հոր մահը նրան ստիպել է վերադառնալ, որպեսզի ընդունի տոհմի գլխի տիտղոսը։

Լեգարին անդամակցել է Պակիստանի ժողովրդական կուսակցությանը, իսկ Բհուտոյի ձերբակալությունից հետո փաստացի գլխավորել է այն։ Զիյա-ուլ-Հակեի օրոք նա ինքն էլ բազմիցս զրկվել է ազատությունից, փոխարենը 1993 թվականին պարգևատրվել է՝ իր կուսակցության աջակցությամբ դառնալով նախ արտաքին գործերի նախարար, ապա՝ Պակիստանի նախագահ։

Լեգարիի նախագահության մեծ մասի օրոք վարչապետ է եղել Բենազիր Բհուտտոն։ Նրան հաջողվել է որոշակի տնտեսական հաջողությունների հասնել, սակայն դրանք ուղեկցվել են ուժեղ կոռուպցիայով։ 1996 թվականին Լեգարին հեռացրել է Բհուտոյին և ցրել խորհրդարանը։

Նոր վարչապետը՝ Նավազ Շարիֆը, պայքարել է նախագահի իշխանությունը սահմանափակելու համար և 1997 թվականին նրանից պահանջել է հեռացնել իր մրցակցին՝ դատավոր Սայադ Ալի Շահին։ Օրենքի տառի համաձայն՝ նախագահը չէր կարող մերժել կառավարության ղեկավարին նման հրամանագրի ստորագրման հարցում, և Լեգարին հրաժարական է տվել։

Հեռանալուց հետո նա քաղաքական գործունեությունը շարունակել է նոր՝ «Միլաթ» և «Պակիստանյան մուսուլմանական լիգա» կուսակցություններում, որի հետո 2002 թվականին ընտրվել է խորհրդարան։ Հանդես է եկել ամերիկյան Բիլ Քերի-Լուգարի դեմ։ Լեգարիի որդիներից մեկը սենատոր է դարձել, մյուսը՝ նախարար։

## Ծանոթագրություններ

Կատեգորիա:Օքսֆորդի համալսարանի շրջանավարտներ
Կատեգորիա:Պակիստանի նախագահներ
Կատեգորիա:Պակիստանի քաղաքական գործիչներ
Կատեգորիա:Պետական գործիչներ
Օմար Աբդ ալ-Ռահման

**Օմար Աբդ ալ-Ռահման** (, ), գլխավորապես «Ալ-Ջամա ալ-Իսլամիա» և «Ալ Ջիհադ» ահաբեկչական կազմակերպությունները ներկայացնող եգիպտացի իսլամիստների հոգևոր առաջնորդ և կրոնական ուսուցիչ։

## Կենսագրություն
Մանկուց կույր է եղել։ Նա ակտիվորեն ներգրավված է եղել Եգիպտոսի հասարակական-քաղաքական կյանքում։

1960-ականների վերջին և 1970-ականների սկզբին նա կտրուկ հականասերական դիրքորոշում է ընդունել։ Նա քարոզում էր, որ բարեպաշտ մուսուլմանը չպետք է աղոթի Եգիպտոսի նախագահ Նասերի փրկության համար, ինչի համար 1970-ի սեպտեմբերին նա առաջին անգամ ձերբակալվել է և բանտարկվել, բանտում անցկացրել է ութ ամիս։ 1973-1977 թվականներին նա քարոզում էր Ասյութում, որը դարձել էր իսլամական արմատականների հենակետը, իսկ 1977-1980 թվականներին՝ Սաուդյան Արաբիայում, որտեղ նա հրատարակում էր ֆաթվաներ (ցուցումներ), որոնք կոչ էին անում սպանել ղպտիներին և Եգիպտոսի նախագահ Սադաթին։

1981 թվականին Սադաթի սպանությունից հետո, Ռահման ձերբակալվել է և երեք տարի անցկացրել է բանտում։ Արդարացվել է Սադաթի սպանությանը մասնակցության մեղադրանքով։ 1991 թվականին Աբդուլ-Ռահմանի նկատմամբ խոշտանգումների համար Կահիրեի դատարանը նրան հրամայել է փոխհատուցում վճարել $10,000: Ձերբակալվել է 1986 թվականինէ Ասուանի բունտը սադրելու համար, սակայն շուտով արդարացվել է։ Աբդուլ-Ռահմանը աֆղանական պատերազմի ընթացքում բազմիցս այցելել է Պակիստան։

1980-ականների երկրորդ կեսին երկու անգամ այցելել է Միացյալ Նահանգներ, այցելել Սաուդյան Արաբիա, բազմիցս` Պակիստան, որտեղ հանդիպել է իր գործընկեր Այման Զավահարին։ 1990 թվականի ապրիլին նրան վտարել են Եգիպտոսից, և 1990 թվականի հուլիսին նա ժամանել է Միացյալ Նահանգներ։ 1991 թվականի մարտին նա իր հետևորդներին կոչ է արել հեղաշրջում կազմակերպել Եգիպտոսում և սպանել Հոսնի Մուբարաքին, ինչպես նաև պահանջել է Միացյալ Նահանգներից դադարեցնել աջակցությունը Եգիպտոսի կառավարությանը։ Ըստ որոշ հաղորդումների` իրանցի դիվանագետները 1992 թվականին այցելել են Ռահմանին ԱՄՆ-ում և առաջարկել նրան տեղափոխվել Թեհրան։

Նա ղեկավարել է ահաբեկչական այն խմբավորումը, որը նախապատրաստել և իրականացրել է առաջին պայթյունը Նյու Յորքի Համաշխարհային առևտրի կենտրոնում 1993-ի փետրվարի 26-ին, որը 6 մարդու մահվան պատճառ է դարձել։ Դատապարտվել է ցմահ ազատազրկման Միացյալ Նահանգներում, իսկ Եգիպտոսում՝ յոթ տարվա ազատազրկման 1989 թվականին Ֆայումում անկարգություններ հրահրելու համար։

Նա մահացել է բանտի հիվանդանոցում, շաքարային դիաբետից, որով տառապում էր իր կյանքի վերջին 9 տարիներին։

## Ծանոթագրություններ

## Արտաքին հղումներ
* «Omar Abdel-Rahman collected news and commentary». *[[The New York Times]]*
* Paul DeRienzo’s jail house interview with Rahman, September 1994
* Civil rights attorney convicted in terror trial , *[[CNN]]*, 14 February 2005
* Bin Laden’s 1996 Fatwa  PBS.Org
* Smuggling The Sheikh’s Messages Smoking Gun archive.
* Sheikh Omar Abdul-Rahman (The Blind Sheikh) Releases Letter from Prison Analysis from the SITE Institute.
* MIPT Biography
* https://web.archive.org/web/20151208120652/http://www.alchihab.com/?p=541
Միկա Նակասիմա

**Միկա Նակասիմա** (, ), ճապոնացի երգչուհի և դերասանուհի։ Նրա ալբոմները բազմիցս գլխավորել են ճապոնական հիթ-շքերթները։ Որպես դերասանուհի Նակասիման հայտնի է մասնավորապես Նանի Օսակի գլխավոր դերով գեղարվեստական ֆիլմում, որը նկարահանվել է Նանա Մանգայի հիման վրա։

## Անձնական կյանք
2014 թվականին ամուսնացել է վոլեյբոլիստ Կունիխիրո Շիմիզույի հետ։ Նրանք բաժանվել են 2018 թվականին։

## Սկավառակագրություն
### Սինգլներ

## Ալբոմներ
### Ստուդիական ալբոմներ

## Մինի-ալբոմներ և կոմպիլյացիաներ

## Ծանոթագրություններ

## Արտաքին հղումներ
* Միկա Նակասիամյի պաշտոնական կայքը
* 

Կատեգորիա:Ճապոնացի դերասանուհիներ
Կատեգորիա:Ճապոնացի երգչուհիներ
Կատեգորիա:Ճապոնացի կոմպոզիտորներ
Կատեգորիա:Ճապոնացի մոդելներ
Սաուդ իբն Ֆեյսալ Ալ Սաուդ

**Սաուդ իբն Ֆեյսալ Ալ Սաուդ**, հայտնի է որպես **Սաուդ Ալ Ֆեյսալ** (, ), արաբ պետական գործիչ, դիվանագետ, Սաուդյան Արաբիայի թագավորության արտաքին գործերի նախարար (1975-2015)։ Սաուդյան Արաբիայի թագավորական ընտանիքի անդամ, ԱԳ նախարարի պաշտոնի ռեկորդակիր։

## Կենսագրություն
Ծնվել է 1940 թվականի հունվարի 2-ին Թաիֆում։ Եղել է Ֆեյսալ թագավորի և Իֆաթ Ալ-Թունայանի երկրորդ որդին (1916-2000)։

Նա ուներ 4 լրիվ հարազատ եղբայրներ` արքայազն Մուհամմեդ (1937-2017), արքայազն Աբդուլ-Ռահման (1942-2014), արքայազն Բանդար (1943-2015) և արքայազն Թյուրքի (ծնված 1945 թվականին) և 4 լրիվ հարազատ քույրրեր` արքայադուստր Սառա (ծնված 1935 թվականին), արքայադուստր Լատիֆան, արքայադուստր Լուլուվան (ծնված 1948 թվականին) և արքայադուստր Հայֆան (ծնվքծ 1950 թվականին)։

1964 կամ 1965 թվականներին ավարտել է Փրինսթոնի համալսարանը բակալավրի աստիճանով։ Աշխատել է Սաուդյան Արաբիայի նավթի նախարարությունում որպես տնտեսական խորհրդատու։ 1970 թվականի փետրվարին դարձել է Petromin նավթային ընկերության պլանավորման փոխնախագահ։ Եղել է Գերագույն համակարգող կոմիտեի անդամ։ 1971 թվականին դարձել է նավթի նախարարի տեղակալ։

1975 թվականի մարտին նշանակվել է արտաքին գործերի նախարարի պաշտոնում։ 2015 թվականի ապրիլի 29-ին արտաքին գործերի նախարարի պաշտոնում նրան փոխարինել է ԱՄՆ-ում Սաուդյան Արաբիայի դեսպան Ադել Ջուբեյրը։

Նա տառապում Էր Պարկինսոնի հիվանդությամբ և մեջքի ցավից։ Վիրահատվել է Միացյալ Նահանգներում։ 2012 թվականի օգոստոսին Ջիդդայում նրան աղիների վիրահատության էին ենթարկել։

2015 թվականի հունվարին ԱՄՆ-ում իրականացրել էին ողնաշարի վիրահատություն։

Մահացել է 2015 թվականի հուլիսի 9-ին, 75 տարեկան հասակում։

Արքայազն Սաուդը ամուսնացած էր իր զարմիկի` Ջահար բինթ Աբդուլահի հետ և ամուսնությունից ուներ երեք որդի և երեք դուստր։ Նրա դուստրը` Հայֆա բինթ Սաուդը, ամուսնացած է արաբ առաջին տիեզերագնաց, արքայազն Սուլթան իբն Սալմանի հետ։

## Ծանոթագրություններ

## Արտաքին հղումներ

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Օմար Ալի Սայֆուդդին III

**Օմար Ալի Սայֆուդդին III** (), Բրունեյի սուլթանը 1950 թվականից մինչև 1967 թվականը։ Սերում էր Բոլկիի դինաստիայից։ 1947 թվականից պետական խորհրդի անդամ էր։ 1984-1986 թվականներին եղել է Բրունեյի պաշտպանության նախարարը։ Նա հայտնի էր որպես «Ժամանակակից Բրունեյի ճարտարապետ», «Թագավորական բանաստեղծ» և «Անկախության հայր»։

## Կենսագրություն
Ծնվել է Մուհամեդ Ջամալուլ Ալամ II-ի ընտանիքում։ Հոր մահից հետո գահ Է բարձրացել ավագ եղբայրը՝ Ահմադ Թաջուդինը, որը ժառանգներ չի ունեցել։ Եղբոր մահից հետո Օմար Ալի Սայֆուդինը գահ Է բարձրացել։ Նրա կառավարման ընթացքում բրիտանական վարչակազմի հետ մի քանի հակամարտություն է տեղի ունեցել։ Հանգամանքները ստիպել են նրան հրաժարվել գահից՝ հօգուտ որդու՝ Հասանալ Բոլկիահի։

Մահացել է 1986 թվականի սեպտեմբերի 7-ին։

## Ընտանիք
Նրա առաջին կինը Դայանգ Սիթի Ամին Բինթի Փեհին Օրանգ Քայ Պեկերմա Սեթիա Լայլա Դիրաջա Ավանգ Հաջի Հաշիմն էր, բայց ամուսինները երեխաներ չունեին։ 1941 թվականի սեպտեմբերի 6-ին նա ամուսնացել է իր զարմիկի՝ Պենգիրան Անակ Դամիտ բինտի Պենգիրան Բենդահար Սերի մահարաջա Պերմաիսուար Պենգիրան Անակ Աբդուլ Ռահմանի հետ։ Նա Հաշիմ Ջալիլուլ Ալամ Աքամադինի ծոռնուհին էր։ Նա ունեցել է 10 երեխա, այդ թվում՝ Հասանալ Բոլկիահը՝ Բրունեյի ներկայիս սուլթանը։

1979 թվականի սեպտեմբերի 13-ին մահացել է նրա կինը՝ Պադուկա Սուրի Սերի Բեգավան Ռաջա Իսթերի Պենգիրան Անակ Դամիթը։ Դրանից հետո նա վերջին անգամ ամուսնացել է Պենգիրան Բինի Պենգիրանի հետ Անակ Հաջ Սալահ բինտի Պենգիրան Բենդահար Սերի մահարաջա Պերմաիսուար Պենգիրան Անակ Աբդուլ Ռահմանիի հետ, որը նույնպես նրա հարսն էր։ Սակայն ամուսինները երեխաներ չեն ունեցել։

Նա մահացել է 2011 թվականի փետրվարի 18-ին։

## Որդիներ
* Հասանալ Բոլկիահ (ծնվել է 1946 թվականին)՝ Բրունեյի Սուլթան 1967 թվականից
* Մոհամմեդ Բոլկիահ (ծնվել է 1948 թվականին)՝ Բրունեյի արտաքին գործերի և առևտրի նախարար (1984-2015)
* Սուֆրի Բոլկիահ (ծնվել է 1951 թվականին)՝ Բրունեյի օլիմպիական կոմիտեի նախագահ
* Ջեֆրի Բոլկիախ (ծնվել է 1954 թվականին)՝ Բրունեյի ֆինանսների նախարար (1986-1998)

## Ժառանգություն
* Օմար Ալի Սաիֆուդդիենը համարվում է «ժամանակակից Բրունեյի ճարտարապետ»։

## Ծանոթագրություններ

## Արտաքին հղումներ
* https://web.archive.org/web/20150415152209/http://www.history-centre.gov.bn/sultanbrunei.htm

Կատեգորիա:Բրունեյ
Կատեգորիա:1916 ծնունդներ
Կատեգորիա:20-րդ դարի քաղաքական գործիչներ
Կատեգորիա:Բնօրինակում անաղբյուր հոդվածներ
Ու Դունյի

**Ու Դունյի** (չին. ավանդ. 吳敦義, փինյին *Wú Dūnyì*, ), թայվանցի քաղաքական գործիչ, Գոմինդան կուսակցության նախագահ (2017-2020), Չինաստանի Հանրապետության վարչապետ (2009-2012), Չինաստանի Հանրապետության փոխնախագահ (2012—2016):

## Կենսագրություն
Ծնվել է 1948 թվականի հունվարի 30-ին Տայչժուն գավառի Ցաոտուն գյուղակում (հիմա այդ վայրը գտնվում է Նանտոու գավառի տարածքում)։ 1970 թվականին Թայվանի Ազգային համալսարանի հումանիտար գիտությունների պատմության բաժնում ստացել է բակալավրի աստիճան։ Ամուսնացած է, ունի երեք տղա և մեկ աղջիկ։

## Կարիերա
Ու Դունյին 1990 թվականին նշանակվել է Գաոսյուն քաղաքի քաղաքապետ և այդ պաշտոնը զբաղեցնում է մինչ 1994 թվականը, և ապա վերընտրվել է ևս չորս տարի։ 2007 թվականից Ուն զբաղեցնում է Գոմինդան կուսակցության գլխավոր քարտուղարի պաշտոնը։

2009 թվականի սեպտեմբերի 8-ին, հաշվի առնելով այն ժամանակվա վարչապետ Լյու Չժաոսյուանի մոտալուտ պաշտոնանկությունը, նրան փոխարինեց Ու Դունյին։ Սեպտեմբերի 10-ին Լյուն և նրա ամբողջ կաբինետը հրաժարական տվեցին, և նույն օրը Ու Դունյին ստանձնեց հանրապետության վարչապետի պաշտոնը։

2012 թվականի նախագահական ընտրություններում առաջադրվեց Չինաստանի Հանրապետության փոխնախագահի պաշտոնում, զուգորդվելով նախագահ Մա Ինցզյուի հետ, ընտրություններում հաղթելուց հետո 2012 թվականի մայիսի 20-ին նա  ստանձնեց իր պաշտոնը։

## Ծանոթագրություններ
Աբդուռահման Վահիդ

**Աբդուռահման Վահիդ** (, ), Ինդոնեզիայի նախագահ (1999-2001 թվականներին)։

## Անուն
Ինչպես և շատ ինդոնեզիացիներ, նա ազգանուն չի ունեցել։ Նրա անձնական անունը «Աբդուրահման» է, իսկ «Վահիդը» հոր անունն է։ Բացի այդ, նախկին նախագահի հետ կապված Ինդոնեզիայում օգտագործվում է պատվավոր «Գուս Դուր» դիմելաձևը։

## Կենսագրություն
Երկրի իսլամական հնագույն կազմակերպության կազմակերպիչ Նահդատուլ Ուլամի թոռն է և նրա առաջնորդի ու Սուկարնո կառավարության կրոնի գործերով նախարարի որդին է։

Ավարտել է դպրոցը Ջոկյակարտայում, սովորել է ալ-Ազխար համալսարանում, ավարտել է Բագադադսկի համալսարանը։ Եղել է Հաշիմ Աշար համալսարանի աստվածաբանական ֆակուլտետի դեկանը։

1971 թվականին վերադարձել է հայրենիք։ Կարիերան սկսել է որպես լրագրող և մուսուլմանական ուսումնական հաստատությունների դասավանդող։ Եղել է Ջոմբանգ կրոնական դպրոցի տնօրեն։

1972-1974 թվականներին եղել է Հաշիմ Աշարի համալսարանի աստվածաբանական ֆակուլտետի դեկան։

1974-1979 թվականներին եղել է Ջոմբանգե կրոնական դպրոցի տնօրեն։

1975-1992 թվականներին համագործակցել է «Տեմպո» լրագրի հետ, որի էջերում հրատարակել է ավելի քան 100 հոդվածներ։

1978 թվականից եղել է Ինդոնեզիայի խոշորագույն բուրժուական մուսուլմանական կուսակցության` Նահդատուլ Ուլամի առաջի քարտուղարը, իսկ 1984 թվականից` նախագահը։

1990-ական թվականների սկզբին նրա հարաբերությունները նախագահի Սուխարտուի հետ զգալիորեն վատացել են։ 1994 թվականին, չնայած Սուխարտոյի ընդդիմությանը, նա ընտրվել է Նահդատուլ Ուլամի նախագահ։

Ֆինանսային ճգնաժամից հետո 1997 թվականին Սուխարտոն սկսում է կորցնել տիրապետությունը երկրի վրա, որը բերում է նրա հրաժարականին 1998 թվականին։ Հենց այդ թվականին Վահիդը հիմնում և ղեկավարում է իսլամական Ազգային զարթոնք կուսակցությունը։

1999 թվականին ընտրվել է Ինդոնեզիայի նախագահ։ Այդ պաշտոնում նրան չի հաջողվել դրականորեն զարգացնել տնտեսական իրավիճակը, նա միայն իր դեմ է լարում ամենատարբեր քաղաքական և կրոնական խմբավորումներին, որոնց թվում էին նաև բարձրաստիճան զինվորականները։ Ինդոնեզիայի խորհրդարանը միաձայն ընդունել է նախագահ Վահիդի իմպիչմենտը, իշխանության մնալու նրա փորձերը ժողովրդի աջակցություն չեն ստացել։

## Մրցանակներ
1993 թվական` Ռամոն Մագսայսայի մրցանակ

## Հրատարակումներ
Melawan melalui lelucon. Jakarta: Tempo, 1990:

## Ծանոթագրություններ

Կատեգորիա:Ինդոնեզիայի նախագահներ
Իենգ Սարի

**Իենգ Սարի** (, ), «Կարմիր քմերներ» վարչակարգի ամենաազդեցիկ գործիչներից մեկն է, Պոլ Պոտի բռնապետության ժամանակ (1975-1979) եղել է վարչապետ և «Ժողովրդավարական Կամպուչիայի» արտաքին գործերի նախարար։ Մամուլում անվանվել է Կամպուչիայի վարչակարգի «երկրորդ մարդը» (խորհրդային մամուլում նույնիսկ օգտագործվել է «Պոլ Պոտի վարչակարգ` Իենգ Սարի» տերմինը)։ Փաստացի Ինեգ Սարին «համար երեքն էր», քանի որ «համար երկուսի»` Նուոն Չեայի անունը գործնականում հայտնի չէր արտասահմանում, ինչչես նաև` հայտնի չէր հենց Կամբոջայում։

## Կենսագրություն
Ինեգ Սարին ծնվել է Վիետնամի հարավ-արևմուտքում։ Հայրը ազգությամբ քմեր էր, իսկ մայրը` չինացի։ Ավարտել է Պնոմպենի Սիսովատ արքայի ուսումնարանը։ Ընդունվելով «Կարմիր քմերների» շարքերը` փոխել է իր վիետնամական Կիմ Չանգ անունը քմերականի` Իենգ Սարի։ Պոլ Պոտի կողմնակիցն էր, նրա հետ միասին սովորել է Փարիզի Քաղաքական հետազոտությունների ինստիտուտում, հանդիպել է ֆրանսիական ձախ շարժման գործիչների հետ (ներառյալ Ժան Պոլ Սարտրը)։

1953 թվականին վերադառնալով Կամբոջա` Սիսովատի ուսումնարանում դարձել է պրոֆեսոր։ 1960 թվականին ընտրվել է Կամպուչիի աշխատավորների կուսակցության Կենտրոնական կոմիտե։ 1971-1975 թվականներին քաղաքացիական պատերազմի ժամանակ եղել է Թագավորական կառավարության Կամպուչայի ազգային միության անդամ և Կամպուչայի ազգային միության հատուկ գործակալ։ Կարմիր քմերների իշխանության գալուց հետո 1975 թվականին եղել է վարչապետի` միջազգային գործերով տեղակալը և Կամպուչայի արտաքին գործերի նախարարը։

Կարմիր քմերների պարտությունից և նրանց` պարտիզանական պատերազմի մարտավարությանն անցնելուց հետո շարունակել է պահպանել իր առաջնորդության դիրքը, որպես աքսորված կառավարության անդամ, բայց ժողովրդական Կամպուչայի կոալիցիոն կառավարության ստեղծումից հետո 1982 թվականին իր արտաքին գործերի նախարարի պաշտոնը հանձնել է Կխիե Սամպխանին։ 1996 թվականին դուրս է եկել Կարմիր Քմերների շարքերից իր հազարավոր հետևորդների հետ` 1996 թվականի օգոստոսին թագավոր Նորոդոմ Սիանուկի համաներման դիմաց։ Հիմնել է ժողովրդավարական ազգային շարժման միությունը, դաշնակցելով Խուն Սենի կառավարության հետ, ստացել է Պայլինը ղեկավարելու փաստացի մանդատ։ 1996-2007 թվականներին ապրում էր Պնոմպենի անվտանգության աշխատակիցներով շրջապատված մեծ ամառանոցում և վերահսկում էր Թաիլանդի սահմանին թանկարժեք քարերի արդյունաբերությունը։

2007 թվականի նոյեմբերի 12-ին իր կնոջ` Իենգ Տիրիտի հետ ձերբակալվել է հատուկ դատարանի առջև պատասխանատվության կանչելու համար։

2009 թվականի դեկտեմբերի 16-ին դատական կազմը նրան պաշտոնապես մեղադրել է ցեղասպանության, Կամբոջայում վիետնամական և մուսուլմանական փոքրամասնությունների սպանությանը մասնակցելու համար։

Մահացել է 2013 թվականի մարտի 14-ին։

## Ծանոթագրություններ

## Արտաքին հղումներ
* http://www.seasite.niu.edu/khmer/Ledgerwood/biographies.htm 
* Ieng Sary (Obituary), The Economist, Apr 6th 2013
Չհոն Ժոն Մյոն

**Չհոն Ժոն Մյոն** (, ), հարավկորեացի դերասան։ 1999 թվականին առաջնաելույթ է կատարել երիտասարդական «Դպրոց 2» դրամայում։

Հայտնի է «70-ականների նորաձևություն» (2005), «Ցտեսություն, մենակություն» (2006), «Ի՞նչ գործ ունես, աղվես» (2006), «Մոխրոտի քույրը» (2010) «Դուետ»,, «Պատվո մարդ» (2011), «Վերբեռնում» (2014), «Սիրտ սրտից» և «Վարպետ․ արիշտայի Աստված» (2016) դրամաներում խաղացած գլխավոր դերերով։

Նաև նկարահանվել է «Համարձակ» (2005), «Հոյակապ մրցակիցներ» (2006), «Հենզելն ու Գրետելը» (2007) և «Գիշերվա թագուհին» (2013) ֆիլմերում։

2011 թվականին Չհոն Ժոն Մյոնը բացել է սեփական կառավարող ընկերությունը։

## Կենսագրություն
Չհոն Ժոն Մյոնը ծնվել է 1980 թվականի նոյեմբերի 29-ին Սեուլ քաղաքում։ Ունի ավագ եղբայր և երկու ավագ քույր։ Ավարտել է  Վոնջու, Գանգվոն քաղաքի Սանչժիի համալսարանը։

## Ֆիլմագրություն
### Հեռուստասերիլաներ

### Ֆիլմեր

### Ժամանցային շոուներ

### Երաժշտական վիդեոներ

## Մրցանակներ և անվանակարգեր

## Ծանոթագրություններ

Կատեգորիա:1980 ծնունդներ
Կատեգորիա:21-րդ դարի դերասաններ
Կատեգորիա:Հարավկորեացի դերասաններ
Կատեգորիա:Նոյեմբերի 29 ծնունդներ
Կատեգորիա:Սեուլ քաղաքում ծնվածներ
Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ
Մուհամմադ Բասինդվա

**Մուհամմադ Սալեմ Բասինդվա** (, Եմենի քաղաքական գործիչ և դիվանագետ։ 2011-2014 թվականներին եղել է Եմենի վարչապետը։

## Կենսագրություն և գործունեություն
Մուհամմադ Սալեմ Բասինդվան ծնվել է 1935 թվականի ապրիլի 4-ին Ադենում, որը մինչև 1960-ական թվականների վերջը բրիտանական պրոտեկտորատ էր։ Դեռ երիտասարդ տարիքում սկսել է ակտիվ մասնակցություն ունենալ քաղաքական կյանքում։ Պայքարել է Ադենի անկախության համար։ Հրատարակել է «النور» («ան-Նուր» - «Լույս») և «الحقيقة» («ալ-Խակիկա» — «Ճշմարտություն») շաբաթաթերթերը՝ հակառակ պրոտեկտորատի իշխանություններին։ Երկու անգամ (1962 և1967 թվականներին) կարճ ժամանակով ձերբակալվել է բրիտանական իշխանությունների կողմից։ Երկրորդ ձերբակալությունից հետո լքել է Ադենը։ Սոցիալիստական ժողովրդական կուսակցության հիմնադրումից հետո, 1962 թվականին եղել է կուսակցության ղեկավարներից մեկը, ներկայացրել նրա շահերը մի շարք արաբական երկրներում։ Եղել է «Օկուպացված Արաբական հարավի ազատագրման ազգային ճակատի» (ավելի ուշ պարզապես «Ժողովրդական ճակատ») առաջնորդներից և ղեկավարներից մեկը։ ՄԱԿ-ում ներկայացրել է Բրիտանիայի կողմից գրավված Եմենի հարավային նահանգների շահերը։

1960-ական թվականներից 1970-ական թվականների սահմանում Բասինդվան մշտական բնակության է տեղափոխվել Հյուսիսային Եմեն։ Այստեղ սկսվել է նրա պետական գործչի գործունեությունը։
Երկար ժամանակ Բասինդվան անդամակցում էր Հյուսիսային, իսկ ավելի ուշ (1990 թվականից հետո)՝ միացյալ Եմենի իշխող կուսակցությանը՝ Եմենի համընդհանուր ազգային կոնգրեսին։ 2000-ականների սկզբին նա դուրս է եկել կուսակցությունից և անցել ընդդիմության կողմը՝ չհարելով գոյություն ունեցող ընդդիմադիր քաղաքական կուսակցություններից որևէ մեկին։

2011 թվականին Եմենում Արաբական գարնան իրադարձությունների ընթացքում, որոնք հանգեցրին նախկին նախագահ Ալի Աբդալլահ Սալեհի իշխանությունից հեռանալուն, Բասինդվան սկզբում (2011 թվականի օգոստոս) գլխավորել է ստեղծված «Խաղաղ հեղափոխության ուժերի ազգային խորհուրդը», իսկ հետո ընդդիմության կողմից առաջադրվել է որպես երկրի վարչապետի թեկնածու կոալիցիոն նոր կառավարությունում (որտեղ տեղերը, ըստ ССАГПЗ-ի նախաձեռնության, որն առաջարկում էր Եմենը ներքաղաքական ճգնաժամից դուրս բերելու համար մի շարք միջոցառումներ, հավասարապես բաշխվեցին ВНК-ի և ընդդիմության միջև)։ 2011 թվականի դեկտեմբերի 10-ին ստանձնել է պաշտոնը։ Իր կյանքի ընթացքում զբաղեցրել է մի շարք նշանավոր պետական պաշտոններ. եղել է պետնախարարի քաղաքական խորհրդական, պլանավորման պետական բյուրոյի ղեկավար, կրթության նախարար, տեղեկատվության և մշակույթի նախարար, Եմենի նախագահի խորհրդական, մշտական ներկայացուցիչ ՄԱԿ-ում, արտաքին գործերի նախարար։

2013 թվականի օգոստոսի 31-ի երեկոյան անհայտ անձինք կրակել են վարչապետի ավտոշարասյան վրա, և փախուստի դիմել հանցագործության վայրից։ Տուժածներ չկան։ Ոչ ոք պատասխանատվություն չի կրել այս մահափորձի համար։

## Տես նաև
* Աբդ-Ռաբու Մանսուր Հադի

## Ծանոթագրություններ

## Գրականություն
* Густерин П. Йемен в переходный период. На пути к миру или распаду? — Саарбрюккен: LAP LAMBERT Academic Publishing. — 2014. — ISBN 978-3-659-28300-0.

Կատեգորիա:Քաղաքական գործիչներ
Կատեգորիա:Երկարակյացներ
Վարդա Ալ-Ջազաիրիա

**Վարդա Ալ-Ջազաիրիա** (, ), ալժիր-լիբանանցի և եգիպտացի երգչուհի։ Հայտնի է իր եգիպտական-արաբական երգերով և երաժշտությամբ։ Նրա անունը բառացիորեն նշանակել է «**Ալժիրական Վարդա**», բայց արաբական աշխարհում նրան սովորաբար անվանել են պարզապես «**Վարդա**» կամ «**Ալժիրական Վարդ**»։

## Կենսագրություն
Վարդան ծնվել է 1939 թվականի հուլիսի 22-ին Ֆրանսիայի Պյուտո քաղաքում։ Նրա մայրը լիբանանցի է, իսկ հայրը՝ ալժիրցի։ 1951 թվականին՝ տասնմեկ տարեկան հասակում, սկսել է երգել և շատ արագ հայտնի է դարձել՝ հայրենասիրական արաբական երգեր երգելով։ 1972 թվականին Ալժիրի նախագահ Հուարի Բումեդիանն նրան խնդրել է երգել Ալժիրի Անկախության օրվա առթիվ, և նա ելույթ է ունեցել Եգիպտոսի նվագախմբի հետ։

Այնուհետև տեղափոխվել է Եգիպտոս, որտեղ մեծ ժողովրդականություն է վայելել։ Ամուսնացել է եգիպտացի հայտնի կոմպոզիտոր Բալիհ Համդիի հետ («Baligh Hamdi»)։ Կատարել է Համիդիի և եգիպտացի այլ կոմպոզիտորների բազմաթիվ երգեր։ Նրա համբավն արագ տարածվել է։ Երգչուհին տարեկան մի քանի ալբոմ է թողարկել։ Բացի այդ, Վարդան նկարահանվել է եգիպտական մի քանի ֆիլմերում՝ մեծ կինոաստղերի կողքին, ինչպիսին է Ռուշդի Աբազան («Roushdy Abaza»): Ստացել է Եգիպտոսի քաղաքացիություն և երկրի համար երգել է այնպիսի հանրաճանաչ ազգային երգեր, ինչպիսիք են «Helwa Belady El Samra»-ը։

Եգիպտական «Իմ մեծ հայրենիք» երգը («Ալ Ուաթան Ալ Աքբար») այդ ժամանակ կատարել են Եգիպտոսի երաժշտական արդյունաբերության ամենամեծ աստղերը, այդ թվում՝ Աբդել Հալիմ Հաֆեզը (Abdel Halim Hafez), Շադիան (Shadia), Սաբահը (Sabah), Նաջաթ Ալ-Սաղիրան (Al Najat Saghira) և Ֆայզա Կամելը (Faiza Kamel)։ Երգը դատապարտել է գաղութատիրությունը և կոչ է արել ստեղծել միացյալ արաբական երկիր՝ օտարերկրյա բռնազավթումը տապալելու համար։

## Մահ
Վարդան մահացել է 2012 թվականի մայիսի 17-ին Եգիպտոսի Կահիրե քաղաքում՝ սրտի կաթվածից։ Նա 72 տարեկան էր։ Մայիսի 19-ին նրա մարմինը տեղափոխվել է Ալժիր, որտեղ կազմակերպվել է պետական հուղարկավորություն։ Նրա մարմինը թաղվել է Ալժիրի ազգային հերոսների Էլ-Ալյա (Еl Alia) գերեզմանատանը։

## Մրցանակներ
* «Athir» ազգային վաստակի շքանշան (Ալժիր, 2004 թվականի նոյեմբերի 1)

## Ծանոթագրություններ

## Արտաքին հղումներ
* WardaOnline.com, պաշտոնական կայք
* Warda discography and music
* Страница на musicmoz.org

Կատեգորիա:1939 ծնունդներ
Կատեգորիա:2012 մահեր
Կատեգորիա:Ալժիրի մշակույթ
Կատեգորիա:Ալժիրցի դերասաններ
Կատեգորիա:Ալժիրցի երգիչներ
Կատեգորիա:Ալժիրցի երգչուհիներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Եգիպտացի արվեստագետներ
Կատեգորիա:Եգիպտացի երգչուհիներ
Կատեգորիա:Կահիրե քաղաքում մահացածներ
Կատեգորիա:Հուլիսի 22 ծնունդներ
Կատեգորիա:Մայիսի 17 մահեր
Կատեգորիա:Փարիզ քաղաքում ծնվածներ
Աելետ Շաքեդ

**Աելետ Շաքեդ** (, ), իսրայելցի քաղաքական գործիչ, Քնեսեթի պատգամավոր «Հրեական տուն» կուսակցությունից։ Նախկինում եղել է արդարադատության նախարար Իսրայելի 34-րդ կառավարությունում։

Աելետ Շաքեդը (օրիորդական ազգանունը` Բեն Շաուլ) ծնվել է մայիսի 7-ին, Թել Ավիվում։ Նրա մայրը դպրոցում ուսուցչուհի է եղել, հայրը` հաշվապահ։ Ծառայել է Իսրայելի բանակում որպես դաստիարակչական աշխատանքներով հրահանգիչ Գոլանի հետևակային բրիգադում։ Ավարտել է Թել Ավիվի համալսարանը` բակալավրի աստիճանով էլեկտրոնիկայի և համակարգչային գիտության ոլորտում։ Ծրագրավորող է աշխատել, այնուհետև` Texas Instruments ընկերության մասնաբաժնի մարքեթինգի մենեջեր։

2006 թվականին քաղաքական գործունեությամբ է զբաղվել, 2006-ից 2008 թվականներին ղեկավարել է Բենյամին Նեթանյահուի գրասենյակը, որն այն ժամանակ եղել է ընդդիմության առաջնորդ։ 2012 թվականի հունվարին ընտրվել է Լիկուդի կենտրոնական կոմիտեում, բայց արդեն հունիս ամսում մտել է «Հրեական տուն» կուսակցության կազմի մեջ։ 2013 թվականի հունվարին 19-րդ գումարման ժամանակ ընտրվել է Քնեսեթի պատգամավոր, իսկ 2015 թվականի մարտին վերընտրվել է 20-րդ գումարման Քնեսեթում։ 2015 թվականի մայիսի 14-ին ընտրվել է Իսրայելի արդարադատության նախարար։ Մտել է Հա-Յամին հա-Հանդաշ ընտրական ցուցակի կազմի մեջ 2019 թվականի ընտրություններում։ Դաշինքը չի հաղթահարել ընտրական արգելքը։

Զբաղեցնում է քաղաքական առաջատար դիրքեր։ 2011 թվականից արշավ է կազմակերպել Աֆրիկայից դեպի Իսրայել անօրինական ներգաղթի դեմ, քննադատել է համազգային զորաբանակային Գալեյ Ցախալ ռադիոն` «ձախականության համար»։

Աիլետ Շաքեդը ամուսնացած է Իսրայելի հակաօդային պաշտպանության ուժերի օդաչուի հետ, ունի երկու երեխա։

## Ծանոթագրություններ

## Արտաքին հղումներ
* Ayelet Shaked, Israel’s New Justice Minister, Shrugs Off Critics in Her Path. New York Times

Կատեգորիա:Արդարադատության կին նախարարներ
Կատեգորիա:Իսրայելի ներքին գործերի նախարարներ
Կատեգորիա:Քնեսեթի 20-րդ գումարման պատգամավորներ
Կատեգորիա:Իսրայելցի կանայք քաղաքականությունում
Կատեգորիա:Քնեսեթի 22-րդ գումարման պատգամավորներ
Կատեգորիա:Քնեսեթի կին անդամներ
Կատեգորիա:Իսրայելի քաղաքական գործիչներ
Կատեգորիա:Քնեսեթի 23-րդ գումարման պատգամավորներ
Կատեգորիա:Իսրայելի հրեաներ
Կատեգորիա:Իսրայելցի հասարակական գործիչներ
Կատեգորիա:Հրեա գիտնականներ
Կատեգորիա:Իսրայելցի կին ճարտարագետներ
Կատեգորիա:21-րդ դարի իսրայելցի քաղաքական գործիչներ
Կատեգորիա:Հրեա քաղաքական գործիչներ
Կատեգորիա:Իսրայելի կին քաղաքական գործիչներ
Ալի Աքբար Խան

thumb|upright=1.4|Ալի Աքբար Խանը 2014 թվականի Հնդկաստանի փոստային նամականիշի վրա
**Ալի Աքբար Խան** (, , ), Արևմուտքում հնդկական դասական երաժշտությունը ժողովրդականացնող հնդիկ երաժիշտ և կոմպոզիտոր, Կալիֆոռնիայի Սանտա-Կրուս համալսարանի երաժշտության վաստակավոր պրոֆեսոր, որը հայտնի է որպես հինդի-ուրդու դասական ոճով սարոդ նվագող։ Հայտնի է դարձել ոչ միայն որպես երաժշտություն կատարող, այլ նաև որպես ուսուցիչ։ 1967 թվականին Կալկաթայում հիմնել է Ալի Աքբարի երաժշտական քոլեջը, որը ներկայումս գտնվում է Սան Ռաֆելում (Կալիֆոռնիա նահանգ, ԱՄՆ) և Շվեյցարիայի Բազել քաղաքում ունի մասնաճյուղ։ Խանը գրել է մի քանի ռագ և բազմաթիվ կինոֆիլմերի երաժշտություններ։

Ալի Աքբարը երաժշտություն սովորել է իր հորից՝ Ալաուդին Խանից։ Առաջին անգամ ԱՄՆ է գնացել 1955 թվականին ջութակահար Եհուդի Մենուհինի հրավերով, իսկ ավելի ուշ բնակություն է հաստատել Կալիֆոռնիայում։ Հինգ անգամ առաջադրվել է «Գրեմմի» մրցանակի։ 1989 թվականին դարձել է «Պադմա Վիբհուշան» շքանշանի՝ Հնդկաստանի քաղաքացիական երկրորդ կարևորագույն մրցանակի դափնեկիր։

## Տես նաև
* Ռավի Շանկար

## Ծանոթագրություններ

## Գրականություն
* 
* 

## Արտաքին հղումներ
* Ali Akbar College of Music
* 
* Ռավի Շանկար, Ալի Աքբար Խան և Բաբա Ալադին Խան
__NOTOC__

Կատեգորիա:Հնդիկ երաժիշտներ
Կատեգորիա:Հնդիկ կոմպոզիտորներ
Կատեգորիա:Հնդիկ երգիչներ
Կատեգորիա:Անձինք նամականիշերի վրա
Օմար Աբդուլ Համիդ Քարամե

**Օմար Աբդուլ Համիդ Քարամե** (, ), Լիբանանի վարչապետ։ Առաջին անգամ վարչապետ է եղել 1990 թվականի դեկտեմբերի 24-ից, երբ Սելիմ Հոսսը հրաժարվել է իշխանությունից, մինչև 1992 թվականի մայիսի 13-ը, երբ հրաժարական է տվել ազգային արժույթի փլուզման ֆոնին զանգվածային բողոքներից հետո։ Կրկին որպես վարչապետ երդվել է 2004 թվականի հոկտեմբերի 21-ին և հրաժարական տվել 2005 թվականի փետրվարի 28-ին` նախորդ վարչապետ Ռաֆիկ Հարիրիի սպանությանը հաջորդած զանգվածային ցույցերի ժամանակ։

## Կենսագրություն
Օմար Քարամեն ծնվել է Լիբանանի հյուսիսում` Նուրի քաղաքում։ Նախկին վարչապետ և անկախության համար պայքարի հերոս Աբդուլ Համիդ Քարամեի որդին է և վարչապետի պաշտոնում ութ անգամ պաշտոնավարած և 1987 թվականին սպանված Ռաշիդ Քարամեի կրտսեր եղբայրը։ Ստացել է իրավաբանի աստիճան Լիբանանի համալսարանում։ Իր եղբոր սպանությունից հետո քաղաքականություն է մտել և 1991 թվականին պատգամավոր է ընտրվել Է Տրիպոլիից։ Հարևան Սիրիայի հետ սերտ կապերի համոզված կողմնակիցն է։

Նախորդ վարչապետի` Ռաֆիկ Հարիրիի սպանությունից հետո, 2005 թվականին ընդդիմության անդամները Սիրիային մեղադրել են սպանության մեջ, և Սիրիայից պահանջել են դուրս բերել իրենց զորքերը և հատուկ ծառայությունների աշխատակիցներին Լիբանանից, Քարամեի պրոսիրիական կառավարությունը դեմ է հանդես եկել։ Ընդդիմության որոշ առաջնորդներ Քարամեի կառավարությանը մեղադրել են սպանությանը մասնակցելու մեջ։ Չնայած ցույցերի անցկացման պաշտոնական արգելքին, ուժեղացել են բողոքի ակցիաները Բեյրութում, և ընդդիմությունը մտադիր էր անվստահության քվե հայտնել։ Ընդդիմության աճող ճնշման տակ 2005 թվականի փետրվարի 28-ին Քարամեն հայտարարել է կառավարության հրաժարականի մասին, թեև նա ժամանակավորապես մնացել է վարչապետի պաշտոնակատարի պաշտոնում։

Սակայն կառավարության լուծարումից տասն օր անց՝ Բեյրութում ծավալված պրոսիրիական ցույցերից հետո, որը կազմակերպել էր շիա արմատական Հեզբոլլահ կազմակերպությունը, նախագահ Էմիլ Լահուդը մարտի 10-ին կրկին Քարամեին նշանակել է վարչապետի պաշտոնում և նրան հանձնարարել ձևավորել նոր կառավարություն։ Պատգամավորների մեծամասնության աջակցությամբ Քարամեն կոչ է արել բոլոր կողմերին միանալ ազգային միասնության կառավարությանը։

Ապրիլի 13-ին, նոր կառավարություն ստեղծելու անհաջող փորձից հետո, Քարամեն կրկին հրաժարական է տվել։

Կյանքի 81-րդ տարում մահացել է երկրի մայրաքաղաք Բեյրութում, 2015 թվականի հունվարի 1-ին։ Երկրում եռօրյա սուգ Է հայտարարվել։

## Տես նաև
* Լիբանանի պատմություն

## Ծանոթագրություններ
Եղիա Վելիջանյան

**Եղիա Վելիջանյան** կամ Եղիա Վելիջանեան(), Իրանի հայ  առաջին սկաուտապետ, կրթական վաստակավոր գործիչ, դաստիարակ-ուսուցիչ, արվեստագետ, նկարիչ։

## Կենսագրություն
### Ծագումը
Եղիա Վելիջանյանը ծնվել է 1889 թվականին, Նոր Ջուղայում։ Սերում է հին և հայտնի Խոջա Վելիջանյանների տոհմից։

### Ընտանիք
1915 թվականին Եղիա Վելիջանյանը ամուսնացել է։ Ունեցել է երկու զավակ՝ տղա և աղջիկ։

## Կրթություն
Եղիա Վելիջանյանը նախ սովորել է տեղի դպրոցում, այնուհետև 10 տարեկանում  մեկնել է  Հնդկաստան և սովորել Մարդասիրական ճեմարանում, ինչպես նաև Բոմբեյի  *«Art grammar school»* դպրոցում։

## Գործունեություն
Եղիա Վելիջանյանը 1910 թվականից մասնակցել է Մարդասիրական ճեմարանի Հայ Սկաուտական Կազմակերպության խմբին և 1913 թվականին ստացել է սկաուտապետության աստիճանը։ 1914 թվականին ճեմարանը ավարտելուց հետո վերադարձել է Նոր Ջուղա և աշխատել ՝ որպես ուսուցիչ, որտեղ էլ գաղտնի տղաների  սկաուտական խումբ է ստեղծել, որը այդ ժամանակ արգելվում  էր ոստիկանապետի կողմից։ 1920-ական թվականներին աշխատել է Թեհրանի «Բանքը Շահիում», ապա մի քանի տարուց կրկին վերադարձել  Նոր Ջուղայի տեղի ազգային դպրոց, ուր մնացել է մինչև պետականացումը։ Այնուհետև աշխատանքի է անցել է Մասջեթ Սուլեյման քաղաքի Նավթային ընկերության գծագրային գրասենյակում։ Սակայն որոշ ժամանակ անց նորից վերադառնալով Նոր Ջուղա, դասավանդել է նկարչություն Հայոց Ազգային, ապա Բեհեշտային դպրոցներում։ Նկարել է ջրաներկով, յուղաներկով և գուաշով։

## Պարգևներ և կոչումներ
* 1974 թվականի  մայիսի 8-ին Եղիա Վելիջանյանին Իրանի Ազգային Սկաուտական կազմակերպությունը Հայ Ակումբում պարգևատրել են  առաջին կարգի ոսկյա շքանշանով։
* 1976 թվականին «Ռոստոմ», «Ալիշան» և «Գալուստ Գյուլբենկյան» դպրոցների սկաուտների կողմից արժանացել է Հայկական Սկաուտական առաջին կարգի շքանշանով, Սուրբ Թադեի վանքի պատկերը կրող մի սկաուտական թաշկինակով և Թեհրանի սկաուտական 21 խմբապետերի կողմից  ստորագրված «Ռոստամ» դպրոցի սկաուտների 10 ամյակի գրքույկով։
* 1984 թվականին Նոր Ջուղայում հիմնվել է «Եղիա Վելիջանյանի անվամբ սկաուտական բանակ»

## Մահ
Եղիա Վելիջանյանը մահացել  է 1976 թվականի դեկտեմբերի 9-ին՝ 87 տարեկան հասակում։ Մարմինը ամփոփվել է ազգային գերեզմանատանը։

## Ծանոթագրություններ

## Արտաքին հղումներ
* Սկաուտիզմի պատմութիւնը՝ Լոնդոնից Թեհրան
* Կալկաթայի Հայոց մարդասիրական ճեմարան 
* برند نام ارمنی در اصفهان (قسمت اول- تاریخچه کوتاهی از ارمنیان اصفهان)
* نقش جهان

Կատեգորիա:Իրանահայ նկարիչներ
Կատեգորիա:Իրանահայ մանկավարժներ
Կատեգորիա:Իրանահայ արվեստագետներ
Լին Չուան

**Լին Չուան** (չին. 林全, փին. ''Lín Quán, ), թայվանացի տնտեսագետ և քաղաքական գործիչ է, ով 2016-2017 թվականներին նախագահ Ցայ Ինգ-վենի օրոք զբաղեցնում էր  Չինաստանի Հանրապետության վարչապետի պաշտոնը։ Ծառայել է  որպես Բյուջեյի, Հաշվապահության և Վիճակագրության նախարար,  ինչպես նաև ֆինանսների նախարար Շեն Շուիբանի ղեկավարման ժամանակ։

## Վաղ կյանքը և գործունեությունը
Լինը ծագումով  Չինական մայրցամաքից է և ծնվել է 1951 թվականի դեկտեմբերի 13-ին Կաոսյինում։ 1974 թվականին ավարտել է Ֆու Ջենի Կաթոլիկ համալսարանի տնտեսագիտության բաժինը՝ ստանալով տնտեսագիտության բակալավրի աստիճան՝ նախքան 1978 թվականին Ազգային Չենգչի պետական համալսարանի կողմից  ֆինանսների մագիստրոսի կոչում ստանալը։ Նա վերադարձել է Միացյալ Նահանգներ, որպեսզի սովորելի տնտեսագիտություն, և 1984 թվականին ստացել է արտոնագիր Իլլինոյս քաղաքային համալսարանի կողմից։

## Գործունեությունը
Նա աշխատել է որպես բյուջեյի, հաշվապահության գլխավոր և վիճակագրության գործադիր տնօրեն 2000-2002 թվականներին, և   2002-2006 թվականներին որպես ֆինանսների նախարար։ Ֆինանսների նախարարի պաշտոնից հեռանալուց հետո Լինը  աշխատել է բազմաթիվ ընկերությունների խորհուրդների կազմում և ղեկավարել է երկու վերլուծական կենտրոն։ Ծառայել է նաև Թայպեյի կառավարության կազմում որպես քաղաքի ֆինանսների վարչության պետ։ 2016 թվականի նախագահական ընտրություններում Ցայ Ինգ-Վենի հաղթանակից հետո Լինը ընտրվեց որպես Ցայի անցումային ղեկավարության թիմի համահավաքիչ, որը ստեղծվել էր Մա Յինգ-Ջեոուի  վարչակազմից իշխանությունը այլ ղեկավարությանը փոխանցելու համար։ 2016 թվականի փետրվարին Լինը նշանակվեց որպես Տրանս-խաղաղ օվկիանոսյան համագործակցության առաջնորդ։

2016 թվականի մարտի 15-ին, նորանշանակ նախագահ Ցայը  վարչապետ է նշանակում Լինին։ Շուտով հաստատվում է օրենսդիր մարմին Յունայի կողմից և իր լիազորությունները ստանձնում է 2016 թվականի մայիսի 20-ին։ 2017 թվականի սեպտեմբերի 4-ին հայտարարվում է, որ նա հրաժարական է տալիս, որպեսզի կանգնեցնի Ցայի ժողովրդավարության անկումը։ Այս ամենից  կարճ ժամանակ անց նրան պարգևատրում են Մանգերական շքանշանով։ (Չինաստանի Հանրապետության քաղաքացիական շքանշան)։

2018 թվականի հունվարի 15-ին Լին Չուանը ստանձնեց ՏՏՏ Բիոֆարմի նախագահի պաշտոնը։

## Անձնական կյանքը
2002 թվականի սեպտեմբերին Լինը ամուսնացել է Վու Պեյ-լինգի հետ, չնայած նա արդեն ուներ երկու դուստր նախորդ ամուսնությունից։

## Ծանոթագրություններ

Կատեգորիա:Չինաստանի քաղաքական գործիչներ
Բահման Գոբադի

**Բահման Գոբադի** (, ), քրդական ծագմամբ իրանցի կինոռեժիսոր։

## Կենսագրություն
Ծնվել է 1969 թվականին Իրանի Քուրդիստան նահանգում։ 1997 թվականին ավարտել է իրանական հեռարձակման քոլեջը՝ ստանալով բակալավրի աստիճան։

Նրա առաջին աշխատանքը 1999 թվականին նկարահանված *«Life In Fog»* կարճամետրաժ ֆիլմն էր։ 2000 թվականին Գոբադին Իրանում հիմնել է սեփական «Mij Film» կինոընկերությունը՝ մասնագիտանալով Իրանում բնակվող Էթնիկական խմբերի մասին ֆիլմերի արտադրության մեջ։ Նույն թվականին նկարահանել է լիամետրաժ *«A Time for Drunken Horses»* («Հարբած ձիերի ժամանակ») ֆիլմը, որը ստացել Է Կաննի փառատոնի «Ոսկե տեսախցիկ» մրցանակը։ Նրա երկրորդ նշանակալի աշխատանքը *«Marooned in Iraq»* ֆիլմն է, որը նկարահանվել է 2000 թվականին և ստացել Չիկագոյի միջազգային կինոփառատոնի ոսկե մեդալը։ 2004 թվականին ռեժիսորը նկարահանել է իր երրորդ ֆիլմը՝ *«Turtles Can Fly»* («Կրիաներն էլ կարող են թռչել»), որն արժանացել է Բեռլինի և Սան Սեբաստիանի կինոփառատոնների մրցանակների։

2007 թվականին նկարահանված «Կիսալուսին» ֆիլմը նույնպես արժանացել է բազմաթիվ կինոփառատոների մրցանակների և մեդալների։

Կինոռեժիսորի վերջին աշխատանքը՝ *«No One Knows About Persian Cats»*-ը, որը նկարահանվել է 2009 թվականին, նույնպես նշվել Է Կաննի կինոփառատոնի ժյուրիի հատուկ մրցանակով։

Գոբադին համարվում է «իրանական կինեմատոգրաֆի նոր ալիքի» ներկայացուցիչ։

Գոբադիի կինը ամերիկա-իրանական լրագրող Ռոքսանա Սաբերին է, Իրանում ձերբակալվել էր 2009 թվականի փետրվարին՝ ալկոհոլ գնելու, լրագրողական գործունեություն առանց հավատարմագրման իրականացնելու մեղադրանքով և դատապարտվել պայմանական երկու տարի ազատազրկման։

## Ծանոթագրություններ

## Արտաքին հղումներ
* 
* Искусство Персии. Бахман Гобади. Полумесяц.*Afisha.ru*

Կատեգորիա:1969 ծնունդներ
Կատեգորիա:Անձինք այբբենական կարգով
Կատեգորիա:Իրանցի արվեստագետներ
Կատեգորիա:Իրանցի դերասաններ
Կատեգորիա:Իրանցի կինոռեժիսորներ
Կատեգորիա:Իրանցի ռեժիսորներ
Կատեգորիա:Իրանցի սցենարիստներ
Կատեգորիա:Փետրվարի 1 ծնունդներ
Ալի Աքբար Սալեհի

**Ալի Աքբար Սալեհի** (, ), իրանցի ակադեմիկոս և պետական գործիչ, ատոմային էներգետիկայի գծով փոխնախագահ, Իրանի ատոմային Էներգիայի գծով կազմակերպությունների նախագահ, Ատոմային էներգիայի միջազգային գործակալության նախկին ներկայացուցիչ, Իրանի Ազգային անվտանգության բարձրագույն խորհրդի անդամ։

Սալեհին ավարտել է Բեյրութի ամերիկյան համալսարանը և Մասաչուսեթսի տեխնոլոգիական համալսարանը։

1982-1985 թվականներին ղեկավարել Է Թեհրանի Շարիֆի անվան տեխնոլոգիական համալսարանը։

2009 թվականի դեկտեմբերի 5-ին նշանակվել է Իրանի միջուկային ծրագրի պատասխանատու փոխնախագահ։

Լինելով Իրանի ատոմային էներգիայի գործակալության ղեկավար այն ժամանակ, երբ Ատոմային էներգիայի միջազգային գործակալության հետազոտությունների պատճառով Իրանը իր վրա ուշադրություն էր գրավում, Սալեհին ենթարկվել է ֆինանսական պատժամիջոցների և ճանապարհորդության սահմանափակումների դեպի Եվրամիություն և Միացյալ Թագավորություն։

## Ծանոթագրություններ

## Արտաքին հղումներ
* Sharif University of Technology profile

Կատեգորիա:Հուլիսի 7 ծնունդներ
Կատեգորիա:1949 ծնունդներ
Կատեգորիա:Անձինք այբբենական կարգով
Ժեկո Ռադև

**Ժեկո Ռադև** (, ), բուլղար գիտնական-աշխարհագրագետ, մանկավարժ, պրոֆեսոր, Բուլղարիայում գիտական գեոմորֆոլոգիայի հիմնադիր։

1918 թվականին Բուլղարական աշխարհագրական հասարակության հիմնադիրներից մեկն է։

## Կենսագրություն
Ժեկո Ռադևը ծնվել է 1875 թվականի հուլիսի 31-ին Նովի Պազար քաղաքում, Շումենի մարզ։ 1894 թվականին ավարտել է Շումենի մանկավարժական ուսումնարանը։ Տարրական դպրոցում աշխատել է որպես ուսուցիչ։ 1900 թվականից Սոֆիայի համալսարանում սովորել է մանկավարժություն և փիլիսոփայություն։ 1904 թվականին ավարտել է համալսարանը, որից հետո Բուրգասի գիմնազիայում ուսուցիչ է աշխատել։

1906 թվականի սկզբից եղել է պրոֆեսոր Աթանաս Իշիրկովի՝ Բուլղարիայում գիտական աշխարհագրության հիմնադրի օգնականը։

1911-1912 թվականներին պրոֆեսոր Ալբրեխտ Պենկի գլխավորությամբ Բեռլինում ստաժավորում է անցել։ Առաջին Բալկանյան պատերազմի սկիզբն ընդհատել է նրա ուսումը, որը շարունակել է 1913-1914 թվականներին։

1915 թվականին գրել է «Կարստային ձևեր Արևմտյան Ստարա Պլանինայում» մեծ գիտական աշխատությունը, որի հիման վրա արժանացել է ֆիզիկական աշխարհագրության դոցենտի գիտական աստիճանի։ Այդ դարի սկսել է գեոմորֆոլոգիայի մեթոդների և խնդիրների դասախոսությունների կուրս կարդալ։

1916 թվականին օգնել է Ա. Իշիրկովին Հյուսիսային Մակեդոնիայում գիտական արշավում, որը կազմակերպվել էր բուլղարական բանակի շտաբի կողմից։

1921 թվականին եղել է արտահաստիքային, իսկ 1927 թվականից՝ Սոֆիայի համալսարանի ֆիզիկական ամբիոնի վարիչ, ֆիզիկական աշխարհագրության պրոֆեսոր։

Ժեկո Ռադևը մահացել է 1934 թվականի հունվարի 24-ին Սոֆիայում՝ 58 տարեկան հասակում։

## Ընտրյալ գիտական հրապարակումներ
Ժեկո Ռադևը ֆիզիկական աշխարհագրության և գեոմորֆոլոգիայի ոլորտում բազմաթիվ գիտական աշխատությունների հեղինակ է`
* *НѢколко бележки върху климата на гр. Бургасъ* (1906)
* *НашитѢ селища въ връзка въ тѢхната надморска височина* (1906, համահեղինակ)
* *Рила планина — орохидрографски бележки* (1910)
* *Картометрически приносъ за изучаване на България* (1910)
* *Географическо положение, граници и повърхнина на България* (1910)
* *Карстови форми въ Западна Стара планина* (1915)
* *Предметъ и методи на географията* (1919)
* *Геоморфологически бѢлѢзи на българскитѢ земи и тѢхното значение за температурнитѢ и валежни отношения на страната* (1919)
* *Природна скулптура по високите български планини* (1920)
* *Геоморфологична работа на ледника* (1921)
* *Ледникови следи въ облика на Пиринъ* (1921)
* *Алпийски и подалпийски пояси на високитѢ български планини* (1921)
* *РѢка ВѪча и нейната долина* (1923)
* *Географска и етнографска Македония* (1924)
* *Търновският проломъ и долината на р. Янтра* (1925)
* *Източна Стара планина и долината на р. Камчия* (1926)
* *Има ли следи от дилувиално заледяване на Витоша*(1926)
* *Географска и етнографска България въ нейните исторически граници* (1926)
* *Епигенетични проломи въ долината на р. Струма* (1933).

## Ծանոթագրություններ

## Արտաքին հղումներ
* Проф. Жеко Радев

Կատեգորիա:Սոֆիայի համալսարանի շրջանավարտներ
Կատեգորիա:Բուլղարացի գիտնականներ
Կատեգորիա:Բուլղարացի մանկավարժներ
Կատեգորիա:Բուլղարացի աշխարհագրագետներ
Կատեգորիա:Բնօրինակում անաղբյուր հոդվածներ
Կեկինի տուն

**Կեկինի տուն** (), շենք Ռուսաստանի Կազան քաղաքի (Թաթարստան) Գորկու փողոցում (տուն 8/9)։ Քաղաքի տեսարժանություններից է։ Շենքը կառուցվել է էկլեկտիկ ոճով. այն համատեղում է մոդեռն և նեոգոթիկա ճարտարապետական ոճերը։ Շենքի տարրերի մեջ հնարավոր է գտնել մավրիտանյան երանգներ։

## Պատմություն
Շինարարությունն իրականացվել է 1903-1905 թվականներին ճարտարապետ Հենրիխ Ռուշի (1855-1905) կողմից և նրա վերջին նախագիծն էր։ Պատվիրատուն միլիոնատեր վաճառական Լեոնտի Վլադիմիրովիչ Կեկինն էր, որը բացի նոր տնից Կազանում արդեն ուներ մի քանի շենքեր։

Շենքն օգտագործվել է որպես եկամտաբեր տուն։ 1910-1914 թվականներին այստեղ գործել են Վ. Ի. Ռյախինայի մասնավոր գիմնազիան, Կրթության տարածման մանկավարժական ընկերության գիմնազիան, Ն. Ա. Բենևսկայայի նախապատրաստական ուսումնարանը, հաղորդակցության ուղիների Կազանի օկրուգի վարչությունը, Ս. Յ. Պալչինսկայայի գրադարանը, Լ. Ֆ. Գրոսի տպարանը, Պ. Վ. Շատալովի գրենական պիտույքների և գրքերի խանութը, Ա. Վ. Աֆանասևի գինու և նպարեղենի վաճառատունը, Մ. Ռ. Տուխվատուլինի ասեղի և արդուզարդի խանութը։

Խորհրդային իշխանության օրոք Կեկինի տունը պետականացվեց։ Տարբեր ժամանակներում այնտեղ աշխատել են Կազանի զինկոմիսարիատը, Ջրային տրանսպորտի շրջանային վարչությունը, Գորկու երկաթուղու քաղաքացիական կառույցների ուղեմասը, թիվ 1 ճաշարանը։

20-րդ դարի վերջին շենքը հայտնվել է վթարային վիճակում։ 1998 թվականից այն չի շահագործվել, ջեռուցումն անջատվել է, ինչն առաջացրել է կառույցների քայքայում։ 2005 թվականին շենքը վերականգնվել է և արդիականացվել. պահպանվել է նրա արտաքին տեսքը և ավելացել են ժամանակակից ենթակառուցվածքներ` ներառյալ ստորգետնյա ավտոտնակը։ Վերականգնված շենքը նախատեսված է առևտրային և գրասենյակային օգտագործման համար։

## Ծանոթագրություններ

Կատեգորիա:1905 հիմնադրումներ
Կատեգորիա:Կազանի շենքեր և կառույցներ
Կատեգորիա:Կազանի տեսարժան վայրեր
Կատեգորիա:Ռուսաստանի մշակութային ժառանգության օբյեկտներ
Լեոնդինգ

**Լեոնդինգ** (գերմաներեն՝ **Leonding**. ), քաղաք Ավստրիայում՝ Վերին Ավստրիա նահանգում, վերջինիս վարչական կենտրոն Լինց քաղաքից դեպի հարավ-արևմուտք, Դանուբի և նրա վտակ Պուխենաուի ափերին։ 2018 թվականի տվյալներով նրա բնակչության թվաքանակը եղել է 28.698. այդ ցուցանիշով Լինց Լանդ շրջանում զբաղեցրել է առաջին տեղը, Վերին Ավստրիա նահանգում՝ չորրորդ տեղը։

1898-ից մինչև 1905 թվականը Ադոլֆ Հիտլերն ապրել է Լեոնդինգում, որտեղ հաճախել է տեղի տարրական դպրոցը, այնուհետև՝ մերձակա Լինցի միջնակարգ դպրոցը։ Նրա ծնողների՝ Ալոիս և Կլարա Հիտլերների, ինչպես նաև եղբոր՝ Էդմունդի աճյուններն ամփոփված են Լեոնդինգի գերեզմանատանը։ Պասաուի նացիստների պատվիրակությունը ծածուկ այցելել է նրանց շիրիմներին։ 1938 թվականին էլ Հիտլերն էր  այցելել նրանց շիրիմներին։ 2012 թվականին գերեզմանը լուծարվել է, քանի որ Ալոիս Հիտլերի առաջին կնոջ՝ Աննայի ազգականը չի նորացրել արտոնագիրը։ Հիտլերի հայրը մահացել էր 1903 թվականին, Լեոնդինգի իջևանատանը, գինեխմության ժամանակ։

## Ժողովրդագրություն
2000 թվականից Լեոնդինգի բնակչությունը կտրուկ ավելացել է՝ 22.203-ից 2018 թվականին հասնելով 28.698-ի։ Դրան մեծապես նպաստել են սերտ հարևանությամբ գտնվող Լինցի համեմատ բնակարանների զգալի էժանությունը, աշխատատեղերի առկայությունը, ալպյան գեղատեսիլ բնությունը։

## Ծանոթագրություններ

## Գրականություն
* Johann Mayr: *Leonding: Dorf-Stadtrand-Stadt.* 1999, ISBN 3-9500396-0-0.

## Արտաքին հղումներ

* Պաշտոնական կայքէջը 

## Պատկերասրահ

Leonding Stadtplatz Weihnachten.jpg|Կենտրոնական հրապարակը
Leonding Stadtamt Weihnachten.jpg|Կենտրոնական հրապարակը
Leonding Turm 12 2014.jpg|Միջնադարյան աշտարակներից մեկը
Wohnhaus Hitler Leonding.jpg|Հիտլերների տունը
Leonding Harter Plateau 2003.jpg|Տեսարան քաղաքից
Leonding Pfarrkirche Sankt Johannes.JPG|Սբ. Հովհաննես եկեղեցին
Leonding Pfarrkirche mit Friedhof.JPG|
Leonding (St. Isidor-2).jpg|Սբ. Իսիդոր եկեղեցին
Leonding Galerie 44er Haus.JPG|Պատկերասրահը
Leonding Stadtsaal.jpg|Քաղաքային սրահը
UNO Shopping Parkhaus.jpg|UNO հանրախանութը
Linzer Turmlinie Turm 9.jpg|Միջնադարյան աշտարակներից մեկը
Schloss Holzheim heute.jpg|Միջնադարյան ամրոցներից մեկը
HTBLA Leonding.jpg|


Կատեգորիա:Ավստրիայի քաղաքներ
Կատեգորիա:Ավստրիայի բնակավայրեր
Տանյա (ֆիլմ)

**«Տանյա»** (),  1974 թվականի խորհրդային գեղարվեստական հեռուստաֆիլմ, ոչւ նկարահանել է ռեժիսոր Անատոլի Էֆրոսը Ալեքսեյ Արբուզովի համանուն պիեսի հիման վրա։ Պրեմիերան տեղի է ունեցել 1974 թվականի նոյեմբերի 14-ին ԿՀ առաջին ծրագրով։

## Սյուժե
Տանյան տաղանդավոր ինժեներ Գերման Բալաշովի կինն է։ Ամուսնուն գյուտարարական գործերում օգնելու համար նա հրաժարվել է բժշկական դպրոցից, կորցրել ընկերներին։ Պատահաբար նա պարզում է, որ իր ամուսինը տարվել է մեկ այլ կնոջով՝ իր գործընկերոջով։ Չնայած ամուսնու հանդեպ ունեցած սիրուն՝ նա լքում է նրան՝ չբացատրելով հեռանալու պատճառները։ Տանյան ստիպված է լինում բազում փորձությունների միջով անցնել։ Մահանում է նրա երեխան՝ Գերմանի որդին, աշխատանքում ամեն ինչ չէ, որ հարթ է ընթանում։ Բայց նա ուժ է գտնում և մնում է որպես բժիշկ աշխատելու Սիբիրի ծանր պայմաններում։

## Դերերում
* Օլգա Յակովլևա – *Տանյա
* [[Վալենտին Գաֆտ]] – *Գերման
* Նիկոլայ Վոլկով – *Իգնատով
* Նատալյա Արխանգելսկայա – *Շամանովա
* Լիյա Ախեձակովա – *Դուսյա
* [[Լեոնիդ Բրոնևոյ]] – *Վասին
* Յուրի Բոգատիրյով – *Անդրեյ Տարասովիչ Գրիշչենկո, երիտասարդ ինժեներ
* Մարգարիտա Լիֆանովա – *ձմեռանոցի տանտիրուհի

## Նկարահանող խումբ
* Սցենարի հեղինակներ ՝ Ալեքսեյ Արբուզով, Անատոլի Էֆրոս
* Ռեժիսոր՝ Անատոլի Էֆրոս
* Օպերատոր՝ Գ. Կրինիցկի
* Նկարիչ՝ Ի. Տարտինսկի
* Երաժշտություն՝ Ալֆրեդ Շնիտկե

## Այլ տեղեկություններ
ԳԴՀ-ում համանուն կինոնկարի ադապտացիան թողարկվել է չորս տարի շուտ՝ 1970 թվականին։ Գլխավոր դերում նկարահանվել է Ռենատա Բլումը։ Կա նաև 1969 թվականի պիեսի ավելի վաղ ստեղծված հարավսլավական հարմարեցում։

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1974 ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր